Ο **Αρτούρας Γκουντάιτις** (Κλαϊπέντα, 19 Ιουνίου 1993) είναι Λιθουανός επαγγελματίας διεθνής καλαθοσφαιριστής. Έχει ύψος 2,08 μέτρων και παίζει στη θέση του σέντερ στην ιαπωνική Αλβάρκ Τόκιο. Επιλέχθηκε από τους Φιλαδέλφεια 76ερς με την 47η συνολική επιλογή στο ντραφτ του 2015 του NBA.

Πρώιμη σταδιοδρομία
-------------------

Πριν ξεκινήσει την επαγγελματική του πορεία, ο Γκουντάιτις έπαιξε στο RKL με την LCC Κλαϊπέντα για μία χρονιά. Τα επόμενα δύο χρόνια έπαιξε στο NKL, και την τελευταία του χρονιά με τη Ζαλγκίρις Κάουνας 2 κέρδισε την τρίτη θέση. Ο Γκουντάιτις προτάθηκε αντίστοιχα ως ένας πολλά υποσχόμενος νεαρός παίκτης του πρωταθλήματος την ίδια χρονιά.

Επαγγελματική πορεία
--------------------

 Ο Γκουντάιτις με την Ζαλγκίρις το 2014
Στις 6 Αυγούστου 2013, ο Γκουντάιτις υπέγραψε επαγγελματικό συμβόλαιο με τη Ζαλγκίρις Κάουνας για δύο χρόνια και εντάχθηκε στη βασική σύνθεση της Ζαλγκίρις. Ενώ υπέφερε από τον τραυματισμό στο γόνατο στο πρώτο μισό της αγωνιστικής περιόδου, είχε τον επαναστατικό αγώνα του απέναντι στη Λοκομοτίβ Κουμπάν Κράσνονταρ στην Ευρωλίγκας, σημειώνοντας 14 πόντους με 6 ριμπάουντ. Ο Γκουντάιτις βελτιώθηκε πολύ κατά τη διάρκεια της κανονικής περιόδου και ονομάστηκε παράγοντας ''Χ'' της νικηφόρας ημιτελικής σειράς του Λιθουανικού Πρωταθλήματος απέναντι στη Λιέτουβος Ρίτας.

Κατά τη διάρκεια της περιόδου 2014–15 του Λιθουανικού Πρωταθλήματος το δυνατό του κάρφωμα πάνω από τον Αρτούρας Γιομάντας επιλέχθηκε ως το κορυφαίο της κανονικής περιόδου.

Στις 2 Ιουλίου 2015, υπέγραψε συμβόλαιο 2+1 με τη Λιέτουβος Ρίτας. Είχε σε 14 συμμετοχής στο Γιούροκαπ 10.2 πόντους και 6.3 ριμπάουντ. Στις 9 Νοεμβρίου 2016, ο Γκουντάιτις σημείωσε 17 πόντους και 11 ριμπάουντ σε μία νίκη με 101–84 επί της Μόντακιτ Φουενλαμπράδα στο EuroCup. Μία εβδομάδα αργότερα, στις 16 Νοεμβρίου 2016, σημείωσε 12 πόντους και 15 ριμπάουντ που τα περισσότερα στην πορεία του. Μετά από μία ατομικά επιτυχημένη χρονιά 2016–17, επιλέχτηκε στην καλύτερη ομάδα του Λιθουανικού Πρωταθλήματος στις 13 Ιουνίου 2017. Στο Eurocup και τη σεζόν 2016-2017 είχε 13.2 πόντους, 8.3. ριμπάουντ και 1.9 κοψίματα κατά μέσο όρο.

Στις 12 Σεπτεμβρίου 2017, ο Γκουντάιτις υπέγραψε με την Ολίμπια Μιλάνο. Στις 25 Φεβρουαρίου 2018, ο Γκουντάιτις ανανέωσε το συμβόλαιό του που θα τον κρατούσε στην ομάδα μέχρι το τέλος της περιόδου 2020–21. Την 1η Φεβρουαρίου 2019, κατά τη διάρκεια ενός εκτός έδρας αγώνα απέναντι στη Χέρμπαλαϊφ Γκραν Κανάρια, ο Γκουντάιτις υπέστη τραυματισμό στον προσαγωγό που τον άφησε εκτός δράσης για το υπόλοιπο της περιόδου 2018–2019. Παρά το γεγονός ότι έπαιξε μόνο 21 παιχνίδια στην Ευρωλίγκα κατά τη διάρκεια της χρονιάς, ήταν ένας από τους πιο αποτελεσματικούς παίκτες της,  και θεωρούνταν ένας από τους κορυφαίους σέντερ της διοργάνωσης πριν από τον τραυματισμό. Στην ιταλική ομάδα παράμεινε για τρία χρόνια κατακτώντας ένα πρωτάθλημα και δύο Super Cup. Στην καλύτερη σεζόν του εκεί (2018-19), μέτρησε 14.8 πόντους, 8.2 ριμπάουντ και 1 τάπα στην ιταλική λίγκα και 12.5 πόντους, 7.1 ριμπάουντ και 1 κόψιμο κατά μέσο όρο. Τη σεζόν 2019-20, μέτρησε 7.3 πόντους και 4.4 ριμπάουντ.

Στις 10 Ιουλίου 2020, ο Γκουντάιτις πήγε επίσημα στη ρωσική Ζενίτ του Πρωταθλήματος VTB και της Ευρωλίγκα με διετές συμβόλαιο. Τη σεζόν 2021-22, μέτρησε σε 17 αγώνες στην Ευρωλίγκα 6.7 πόντους, 4.2 ριμπάουντ, 0.8 ασίστ και 8.6 PIR κατά μέσο όρο, ενώ στην VTB Λίγκα είχε 11.1 πόντους και 4.6 ριμπάουντ ανά αγώνα. Τον Μάρτιο του 2022, αποχώρησε από την Ζενίτ λόγω της αποβολής των ρώσικων ομάδων από τις ευρωπαϊκές διοργανώσεις ύστερα από την ρώσικη εισβολή στην Ουκρανία.

Στις 29 Μαρτίου 2022, ανακοινώθηκε από την ιταλική Νάπολι, μέχρι το τέλος της σεζόν. Εκεί, μέτρησε 7 αγώνες, έχοντας κατά μέσο όρο 7.4 πόντους και 5.3 ριμπάουντ.

Στις 20 Ιουλίου 2022, ανακοινώθηκε επίσημα από τον Παναθηναϊκό με συμβόλαιο για τη σεζόν 2022-23. Ο ίδιος μάλιστα δήλωσε πως υπήρξε στόχος για την καριέρα του να αγωνιστεί κάποτε στον Παναθηναϊκό. Τη σεζόν 2022-23, είχε στην Ευρωλίγκα 7.5 πόντους (64.1% στο δίποντο), 3.7 ριμπάουντ και 8.9 PIR μέσο όρo σε 29 αγώνες και στο Πρωτάθλημα Ελλάδας αγωνίστηκε 21 φορές στη κανονική περίοδο μετρώντας 8 πόντους και 5 ριμπάουντ ανά 15 λεπτά συμμετοχής, ενώ σε 11 εμφανίσεις στα playoffs είχε κατά μέσο όρο 7.4 πόντους και 4.9 ριμπάουντ. Στις 3 Ιουλίου 2023, ανακοινώθηκε η λήξη της συνεργασίας του με τους «πράσινους».

### ΝΒΑ

Στις 26 Φεβρουαρίου 2015 ο Γκουντάιτις ανακοίνωσε ότι επρόκειτο να συμμετάσχει στο ντραφτ και πριν από το ντραφτ του ΝΒΑ, αναφέρθηκε ότι 11 ομάδες ενδιαφέρθηκαν για τις υπηρεσίες του.

Στις 25 Ιουνίου 2015, επιλέχθηκε στον δεύτερο γύρο, με την 47η επιλογή από τους Φιλαδέλφεια 76ερς.

Στις 10 Ιουλίου 2015, οι Σακραμέντο Κινγκς απέκτησαν τους Γκουντάιτις και Λούκα Μίτροβιτς από τους Φιλαδέλφεια 76ερς με αντάλλαγμα τους Καρλ Λάντρυ, Τζέισον Τόμσον και Νικ Στάουσκας. Αναφέρθηκε ότι ο ίδιος ο Βλάντε Ντίβατς ζήτησε να αποκτήσει τον αθλητή.

Στις 5 Ιουλίου 2016, ανακοινώθηκε ότι ο Γκουντάιτις θα εκπροσωπούσε τους Κινγκς κατά τη διάρκεια του Σάμερ Λιγκ του ΝΒΑ του 2016.

Στις 8 Φεβρουαρίου 2018, οι Κλίβελαντ Καβαλίερς απέκτησαν δικαιώματα στον Γκουντάιτις αφού ολοκλήρωσαν ένα εμπόριο τριών ομάδων με τους Σακραμέντο Κινγκς και Γιούτα Τζαζ.

Σταδιοδρομία στην Εθνική Ομάδα
------------------------------

Ο Γκουντάιτις εκπροσώπησε τη Λιθουανία στο Ευρωπαϊκό Πρωτάθλημα Καλαθοσφαίρισης Εφήβων στην Πολωνία, το 2011. Η ομάδα του κατέλαβε την 5η θέση στη διοργάνωση, και ο ίδιος σημείωσε 11,3 πόντους, πήρε 6,2 ριμπάουντ και είχε 1,4 τάπες ανά παιχνίδι.

Το 2015 ο Γκουντάιτις συμπεριλήφθηκε στην εθνική ομάδα ανδρών της Λιθουανίας, ο προπονητής Γιόνας Καζλάουσκας διεύρυνε τον κατάλογο υποψηφίων και προσκλήθηκε στο στάδιο προετοιμασίας. Αποδεσμεύτηκε από την ομάδα την 1η Σεπτεμβρίου, μόλις 4 μέρες πριν την έναρξη του πρωταθλήματος. Εκπροσώπησε την βασική εθνική ομάδα της Λιθουανίας στο Ευρωπαϊκό Πρωτάθλημα του 2017 για πρώτη φορά και είχε μέσο όρο 4,8 πόντους, 2,5 ριμπάουντ και 0,2 ασίστ. Δεν συμμετείχε στο Ευρωμπάσκετ 2022, μετά από επιλογή του ώστε να ξεκουραστεί και να επανέλθει σε φόρμα.

Τίτλοι-Διακρίσεις
-----------------

### Συλλογικοί

#### Ζάλγκιρις Κάουνας

* 2x Πρωτάθλημα Λιθουανίας: 2014, 2015)
* Κύπελλο Λιθουανίας: (2015)

#### Λιέτουβος Ρίτας

* Κύπελλο Λιθουανίας: (2016)

#### Αρμάνι Μιλάνο

* Πρωτάθλημα Ιταλίας: (2018)
* 2x Σούπερ Καπ Ιταλίας: (2017, 2018)

Παραπομπές
----------

1. ↑  «Αρτούρας Γκουντάιτις: Από τον Παναθηναϊκό στην... Ιαπωνία ο Λιθουανός σέντερ | Gazzetta». *www.gazzetta.gr*. Ανακτήθηκε στις 27 Ιουλίου 2023.
2. ↑
3. ↑
4. ↑  «BEKO-LKL reguliaraus sezono TOP10». *LKL.lt*. Ανακτήθηκε στις 6 Μαΐου 2015.
5. ↑  «Arturas Gudaitis leaves Zalgiris and signs for Lietuvos Rytas». *Sportando.com*. 2 July 2015.. Ανακτήθηκε στις 2 July 2015.
6. ↑  «Logan leads Rytas to first win in Group B». *www.eurocupbasketball.com*. 9 Νοεμβρίου 2016. Ανακτήθηκε στις 16 Νοεμβρίου 2016.
7. ↑  «Lietuvos Rytas Vilnius vs. Khimki Moscow Region - Game - Welcome to 7DAYS EuroCup». *www.eurocupbasketball.com*. 16 Νοεμβρίου 2016. Ανακτήθηκε στις 16 Νοεμβρίου 2016.
8. ↑  «Paskelbtas simbolinis geriausių LKL žaidėjų penketas». *BasketNews.lt* (στα Λιθουανικά). Ανακτήθηκε στις 13 Ιουνίου 2017.
9. ↑  «L'Olimpia si rinforza con Arturas Gudaitis». *www.olimpiamilano.com* (στα Ιταλικά). 12 Σεπτεμβρίου 2017. Ανακτήθηκε στις 12 Σεπτεμβρίου 2017.
10. ↑  «Gudaitis e l'Olimpia estendono fino al 2021». *www.olimpiamilano.com* (στα Ιταλικά). 26 Φεβρουαρίου 2018. Ανακτήθηκε στις 26 Φεβρουαρίου 2018.
11. ↑  «Milan's Gudaitis out long-term with knee injury». *Euroleague.net*. 2 Φεβρουαρίου 2019.
12. ↑  Statistics | Euroleague.net
13. ↑  «Γκουντάιτις: Στη Ζενίτ για δύο χρόνια». *Eurohoops*. 10 Ιουλίου 2020. Ανακτήθηκε στις 8 Ιουνίου 2022.
14. ↑  «Γκουντάιτις: Παρελθόν από την Ζενίτ, συνεχίζει στην Ιταλία». *Eurohoops*. 29 Μαρτίου 2022. Ανακτήθηκε στις 8 Ιουνίου 2022.
15. ↑  «Επίσημο: Στον Παναθηναϊκό ο «πύργος» Γκουντάιτις». *SDNA*. 20 Ιουλίου 2022. Ανακτήθηκε στις 20 Ιουλίου 2022.
16. ↑  «Γκουντάιτις: «Μεγάλος στόχος ζωής να φορέσω τη φανέλα του Παναθηναϊκού» | Gazzetta». *www.gazzetta.gr*. Ανακτήθηκε στις 20 Ιουλίου 2022.
17. ↑  «Ο Παναθηναϊκός αποχαιρέτησε τον Αρτούρας Γκουντάιτις». *www.sport24.gr*. Ανακτήθηκε στις 3 Ιουλίου 2023.
18. ↑  «Gudaitis dalyvaus NBA naujokų biržoje (video)». *BasketNews.lt*. Ανακτήθηκε στις 26 Φεβρουαρίου 2015.
19. ↑  Langvinis, Tomas. «"Žalgirio" puolėjui Artūrui Gudaičiui – 11-os NBA klubų dėmesys». *15min.lt*. Ανακτήθηκε στις 19 Μαΐου 2015.
20. ↑  «Philadelphia 76ers Select Jahlil Okafor, Richaun Holmes, Arturas Gudaitis, J.P. Tokoto, And Luka Mitrovic In The 2015 NBA Draft». *NBA.com*. 26 Ιουνίου 2015. Ανακτήθηκε στις 26 Ιουνίου 2015.
21. ↑  «Kings Acquire Draft Rights to Two Players in Five-Player Trade with 76ers». *NBA.com*. 10 Ιουλίου 2015. Ανακτήθηκε στις 10 Ιουλίου 2015.
22. ↑  «Artūrui Gudaičiui – specialus "Kings" vizitas ir pokalbis su Vlade Divacu». *24sek.lt*. Ανακτήθηκε στις 30 Σεπτεμβρίου 2015.
23. ↑  «Kings Announce 2016 NBA Summer League Roster». NBA. 5 Ιουλίου 2016. Ανακτήθηκε στις 6 Ιουλίου 2016.
24. ↑  «Cavaliers Acquire George Hill and Rodney Hood in Three-Team Trade». *NBA.com*. 8 Φεβρουαρίου 2018. Ανακτήθηκε στις 9 Φεβρουαρίου 2018.
25. ↑
26. ↑  «Paviešintas Lietuvos rinktinės kandidatų sąrašas». *Delfi.lt*. Ανακτήθηκε στις 5 Μαΐου 2015.
27. ↑  «Dvejonės baigėsi – Jonas Kazlauskas paskelbė galutinį rinktinės dvyliktuką». *24sek.lt*. Ανακτήθηκε στις 1 Σεπτεμβρίου 2015.
28. ↑  «Arturas GUDAITIS at the FIBA EuroBasket 2017 - FIBA.basketball». *FIBA.com* (στα Αγγλικά). Ανακτήθηκε στις 14 Σεπτεμβρίου 2017.
29. ↑  «Προπονητής Λιθουανίας για Γκουντάιτις: «Δεν θα είναι στο Eurobasket» | Gazzetta». *www.gazzetta.gr*. Ανακτήθηκε στις 5 Ιουλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρτούρας Γκουντάιτις** |

* Ο Αρτούρας Γκουντάιτις στο draftexpress.com
* Ο Αρτούρας Γκουντάιτις στο eurobasket.com
* Ο Αρτούρας Γκουντάιτις στο euroleague.net